CELEX: 32006R1666
Language: sl
Date: 2006-11-06 00:00:00
Title: Uredba Komisije (ES) št. 1666/2006 z dne 6. novembra 2006 o spremembi Uredbe (ES) št. 2076/2005 o prehodnih ureditvah za izvajanje uredb Evropskega parlamenta in Sveta (ES) št. 853/2004, (ES) št. 854/2004 in (ES) št. 882/2004   (Besedilo velja za EGP)

18.11.2006   
            
            
               SL
            
            
               Uradni list Evropske unije
            
            
               L 320/47
            
         UREDBA KOMISIJE (ES) št. 1666/2006
   z dne 6. novembra 2006
   o spremembi Uredbe (ES) št. 2076/2005 o prehodnih ureditvah za izvajanje uredb Evropskega parlamenta in Sveta (ES) št. 853/2004, (ES) št. 854/2004 in (ES) št. 882/2004
   (besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti člena 9 Uredbe,
   ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (2), in zlasti člena 16 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2076/2005 (3) določa prehodne ureditve za izvajanje uredb Evropskega parlamenta in Sveta (ES) št. 853/2004, (ES) št. 854/2004 in (ES) št. 882/2004 (4). Nekatere določbe je treba spremeniti.
            
         
               (2)
            
            
               Odločba Komisije 2006/766/ES (5) določa seznam tretjih držav, ki izpolnjujejo pogoje iz člena 11(4) Uredbe (ES) št. 854/2004 in ki torej lahko zagotavljajo, da školjke, plaščarji, iglokožci, morski polži in ribiški proizvodi, izvoženi v Skupnost, izpolnjujejo sanitarne pogoje, ki jih določa zakonodaja Skupnosti za zaščito zdravja potrošnikov.
            
         
               (3)
            
            
               Odločbi Komisije 97/20/ES (6) in 97/296/ES (7) sta nekaterim tretjim državam, ki jih Skupnost še ni pregledala, pod določenimi pogoji omogočali izvoz živih školjk in ribiških proizvodov v Skupnost. Navedeni odločbi razveljavlja Odločba Komisije 2006/765/ES (8). Uredba (ES) št. 854/2004 te možnosti ne predvideva. Da bi preprečili prekinitev tradicionalnega vzorca trgovanja, je treba to možnost prehodno ohraniti.
            
         
               (4)
            
            
               Pogoji, ki se uporabljajo za uvoz živih školjk, plaščarjev, iglokožcev, morskih polžev in ribiških izdelkov iz teh tretjih držav ali ozemelj, morajo biti vsaj enaki pogojem, ki veljajo za proizvodnjo in dajanje na trg proizvodov Skupnosti.
            
         
               (5)
            
            
               Brez poseganja v splošno načelo, določeno v točki 4 dela A poglavja II Priloge II k Uredbi (ES) št. 854/2004, po katerem žive školjke iz območij razreda B ne smejo preseči meje 4 600 E. coli na 100 g mesa in tekočine, se dovoli odstopanje 10 % vzorcev živih školjk z izvorom s teh območij. Ker odstopanje 10 % vzorcev ne predstavlja tveganja za javno zdravje in da se pristojnim organom omogoči postopno prilagajanje na obseg zadevnih določb v Uredbi (ES) št. 854/2004 glede določanja območij B, se za določanje teh območij odobri prehodno obdobje.
            
         
               (6)
            
            
               Uredbo (ES) št. 2076/2005 je treba ustrezno spremeniti.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Uredba (ES) št. 2076/2005 se spremeni:
   
               (1)
            
            
               Členu 7 se dodata naslednja odstavka 3 in 4:
               „3.   Z odstopanjem od dela E poglavja III oddelka VIII Priloge III k Uredbi (ES) št. 853/2004 lahko nosilci živilske dejavnosti do 31. oktobra 2007 nadaljujejo z uvažanjem ribjega olja iz obratov v tretjih državah, ki so bili v ta namen odobreni pred začetkom veljavnosti Uredbe (ES) št. 1664/2006 (9).
               4.   Z odstopanjem od Priloge VI k Uredbi (ES) št. 2074/2005 se lahko do 1. maja 2007 v Skupnost uvažajo proizvodi iz navedene priloge, za katere so bila izdana ustrezna uvozna spričevala v skladu z usklajenimi pravili Skupnosti, veljavnimi pred 1. januarjem 2006, če je bilo potrebno, v drugih primerih pa z nacionalnimi pravili, ki so jih države članice uvedle pred navedenim datumom.
               
                  (9)  UL L 320, 18.11.2006, str. 13.“"
						
            
         
               (2)
            
            
               V členu 17 se doda naslednji odstavek 2:
               „2.   Z odstopanjem od člena 11(1) Uredbe (ES) št. 854/2004 lahko države članice dovolijo uvoz školjk in ribiških proizvodov iz držav, naštetih v Prilogi I in Prilogi II k tej uredbi pod pogojem, da:
               
                           (a)
                        
                        
                           je pristojni organ tretje države ali ozemlja zadevni državi članici predložil zagotovila, da so bili zadevni proizvodi pridobljeni v okoliščinah, ki so vsaj enake tistim, ki veljajo za proizvodnjo in dajanje na trg proizvodov Skupnosti; in
                        
                     
                           (b)
                        
                        
                           pristojni organ tretje države ali ozemlja sprejme ustrezne ukrepe za zagotovitev, da so tem uvoženim proizvodom priložena vzorčna zdravstvena spričevala, določena v odločbah Komisije 95/328/ES (10) in 96/333/ES (11) in da so proizvodi trženi samo na domačem trgu države članice uvoznice ali države članice, ki omogoča ta uvoz.
                        
                     
                  (10)  UL L 191, 12.8.1995, str. 32."
						
               
                  (11)  UL L 127, 25.5.1996, str. 33.“"
						
            
         
               (3)
            
            
               Vstavi se naslednji člen 17 a:
               „Člen 17a
               Določanje proizvodnih območij in območij za ponovno nasaditev za žive školjke
               Z odstopanjem od Poglavja II(A)(4) Priloge II k Uredbi (ES) št. 854/2004 lahko pristojni organ nadaljuje z uvrščanjem območij, za katere v 90 % vzorcev ni presežena meja 4 600 E. coli na 100 g, v razred B.“
            
         
               (4)
            
            
               Priloga I in Priloga II se dodata v skladu s Prilogo k tej uredbi.
            
         Člen 2
   Ta uredba začne veljati sedmi dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. novembra 2006.
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 139, 30.4.2004, str. 55. Uredba, kakor je bila nazadnje spremenjena z Uredbo Komisije (ES) št. 2076/2005 (UL L 338, 22.12.2005, str. 83).
   
      (2)  UL L 139, 30.4.2004, str. 206. Uredba, kakor je bila nazadnje spremenjena z Uredbo (ES) št. 2076/2005.
   
      (3)  UL L 338, 22.12.2005, str. 83.
   
      (4)  UL L 165, 30.4.2004, str. 1. Uredba, kakor je bila spremenjena z Uredbo Komisije (ES) št. 776/2006 (UL L 136, 24.5.2006, str. 3).
   
      (5)  Glej stran 53 tega Uradnega lista.
   
      (6)  UL L 6, 10.1.1997, str. 46. Odločba, kakor je bila nazadnje spremenjena z Odločbo 2002/469/ES (UL L 163, 21.6.2002, str. 16).
   
      (7)  UL L 122, 14.5.1997, str. 21. Odločba, kakor je bila nazadnje spremenjena z Odločbo 2006/200/ES (UL L 71, 10.3.2006, str. 50).
   
      (8)  Glej stran 50 tega Uradnega lista.
   
      PRILOG A
      „
            PRILOGA I
            Seznam tretjih držav in ozemelj, iz katerih se lahko dovoli uvoz školjk, iglokožcev, plaščarjev in morskih polžev v kateri koli obliki za prehrano ljudi
            
                        CA –
                     
                     
                        KANADA
                     
                  
                        GL –
                     
                     
                        GRENLANDIJA
                     
                  
                        US –
                     
                     
                        ZDRUŽENE DRŽAVE AMERIKE
                     
                  
         
            PRILOGA II
            Seznam tretjih držav in ozemelj, iz katerih se lahko dovoli uvoz ribiških proizvodov v kateri koli obliki za prehrano ljudi
            
                        AO –
                     
                     
                        ANGOLA
                     
                  
                        AZ –
                     
                     
                        AZERBAJDŽAN (1)
                        
                     
                  
                        BJ –
                     
                     
                        BENIN
                     
                  
                        CG –
                     
                     
                        REPUBLIKA KONGO (2)
                        
                     
                  
                        CM –
                     
                     
                        KAMERUN
                     
                  
                        ER –
                     
                     
                        ERITREJA
                     
                  
                        FJ –
                     
                     
                        FIDŽI
                     
                  
                        IL –
                     
                     
                        IZRAEL
                     
                  
                        MM –
                     
                     
                        MJANMAR
                     
                  
                        SB –
                     
                     
                        SALOMONOVI OTOKI
                     
                  
                        SH –
                     
                     
                        SVETA HELENA
                     
                  
                        TG –
                     
                     
                        TOGO
                     
                  “
      
         (1)  Dovoljen samo uvoz kaviarja.
      
         (2)  Dovoljen samo uvoz ribiških proizvodov, ujetih, zamrznjenih in dokončno pakiranih na morju.